SARLNUUS SONDAG 9 DESEMBER 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om (08:15 SAT in Afrikaans en om 08:30 SAT in Engels uit- 
gesaai word. Aangesien ZS6FCS tans besig is om sy stasie op te gradeer, sal 
daar vanaf vandag 9 Desember tot 23 Desember ongelukkig geen Echolink- en 
Internetstrome vanaf ZS6FCS beskikbaar wees nie. Die volledige diens sal weer 
vanaf 24 Desember beskikbaar wees. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is Gustav, ZS6GBWN, vanuit Pretoria met herleidings op 
28,325, 14,235, 10,135, 7,066 en 3,695 MHz ESB asook, 51,400, 438,825 en 1 297 
MHZ FM in die Pretoriagebied. (Ander nuuslesers verander soos toepaslik). 


In die nuus vandag; 


LISENSIEHERNUWINGSKENNISGEWINGS IS IN DIE POS BETAALASB 
SONDER VERSUIM 


GAAN JAG DIE SARL-BAKENS HIERDIE VAKANSIE 
2008-KONSTRUKSIEKOMPETISIE 
NUWE SARL RAE-STUDIEGIDS NOU OP DIE WEB 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


LISENSIEHERNUWINGSKENNISGEWINGS IS IN DIE POS BETAALASB 
SONDER VERSUIM 


OKOSA het laat weet dat lisensiehernuwingskennisgewings vanaf Maandag, 10 
Desember, aan die betrokke lisensiehouers gepos gaan word. Lisensiegelde is 
voor of op 31 Desember van die huidige lisensiejaar betaalbaar maar n periode 
van grasie word tot 31 Januarie toegelaat. 


Lisensiehouers word aangemoedig om te bevestig dat hul huidige posadres op die 
2007 lisensie verskyn aangesien dit die adres is waarheen die hernuwings gestuur 
sal word. Indien jou posadres dus verkeerd aangedui word, of gedurende die 
afgelope 12 maande verander het, maak seker dat OKOSA van die verandering 
in kennis gestel is, en dat die nodige verandering aangeteken is. 


Indien enige lisensie n uitstaande balans op 31 Julie van hierdie jaar (2007) 
toon, sal geen hernuwingskennisgewing uitgereik word nie en sal dit geag wees 
dat die lisensie op 31 Desember 2006 verval het. Indien dit die geval is beteken 
dit dat jy nie meer n lisensie het om as n amateur te werk nie en sal jy dus 
moet heraansoek doen vir n nuwe lisensie, terwyl jy nog aanspreeklik is vir 
die uitstaande bedrag. Daar is geensins n waarborg dat n nuwe lisensie wel 
uitgereik sal word nie of dat jou bestaande roepsein heruitgereik sal word nie, 


dit is derhalwe in jou eie beste belang om seker te maak dat hierdie scenario nie 
plaasvind nie. 


Bevestiging van jou lisensiebesonderhede met betrekking tot posadres, reken- 
ingstatus, ens., kan van enige OKOSA-streekkantoor of by die Johannesburg 
Hoofkantoor by onderstaande telefoonnommers bekom word, deur jou lisensie 
en/of roepsein te meld. Vir diegene wat die fasiliteit het kan e-pos navrae by 
pleonard@icasa.org.za gemaak word. 


Telefoonnommers: Johannesburg Hoofkantoor: 011-321-8200 (Vra vir die Spek- 
trumlisensieafdeling); 


Streekskantore: Bloemfontein 051-447-3001; Kaapstad 021-595-1640; Durban 
031-275-6410; Port Elizabeth 041-396-2500. 


Indien jy enige twyfel het oor die status van jou lisensie, moet nie die risiko loop 
dat dit gekanselleer of ingetrek kan word nie, doen navraag so gou as moontlik! 


GAAN JAG DIE SARL-BAKENS HIERDIE VAKANSIE 


Of jy nou tuis bly gedurende die vakansieseisoen of weggaan en n HF-stel saam 
neem, word jy uitgenooi om deel te neem aan die SARL-HMO-bakenkompetisie. 
Drie van die bakens ZS6SRL, ZS1HMO en ZS2LAW sal n spesiale boodskap uit- 
saai. Ontsyfer die morsekodeboodskappe en stuur verslae aan bcn@sarl.org.za. 
Daar is drie Kortgolf DX-handboeke om te wen en een 2007 ARRL-handboek. 
Die kompetisie sal in vier afdelings wees, een afdeling vir elke baken en n oorkoe- 
pelende een vir al drie bakens. Indien jy vir al drie afdelings ingeskryf het sal 
jy outomaties deelneem aan die trekking vir die 2007 ARRL-handboek. 


Hoe om in te skryf: Luister op 7 023 kHz na elk van die deelnemende bakens en 
ontsyfer die morsekodeboodskap. Pos jou boodskappe aan bcn@sarl.org.za in 
die volgende formaat: bakenroepsein, datum en tyd gevolg deur die boodskap, 
seinverslag, jou roepsein of naam, indien jy nie gelisensieer is nie, OTH waar jy 
die baken se sein ontvang het en volle posadres. Stuur slegs een bakenverslag 
per e-pos. Indien jy nie toegang tot e-pos het nie, pos jou inskrywing aan ARMI, 
Posbus 90 438, GARSFONTEIN, 0042. 


Vir die tydperk van die kompetisie sal die drie deelnemende bakens meer dikwels 
uitsaai. n Skedule kan op www.sarl.org.za gevind word deur te klik op “services” 
en “Beacon Project” te kies. 


2008-KONSTRUKSIEKOMPETISIE 


Skryf in vir die 2008-Konstruksiekompetisie. Jy kan dalk n lcom ID-1 
send /ontvanger, wat D-Star digitale-stem en Digitale data aanbied, wen. 


Die Suid-Afrikaanse Amateuradio-ontwikkelingstrust het die finale besonder- 
hede van die 2008-Konstruksiekompetisie bekend gemak. Dit is n ope kom- 
petisie wat stelbouers uitnooi om idees voor te lê oor wat hulle vir die kompetisie 
wil bou. 


Die item moet nuttig wees vir amateurradio en die ontwerp moet so wees dat 
dit tuis gebou kan word. Ontwerpe wat bedrade komponente en Vero-bord of 
soortgelyke metodes gebruik, sal voordeel hê. 


Drie inskrywings sal gekies word en sal elk R2000 ontvang om die ontwerp 
te ontwikkel en n prototipe, vir evaluering, te bou. Die inskrywings sal die 
eiendom van die Trust word. Die finale waarde van die projek moet nie R500 
oorskry nie en komponente moet vrylik bekombaar wees. Die projek moet in n 
aanvaarbare omhulsel wees. 


Die finale inskrywings sal op die web geplaas word en elk n 2008 ARRL- 
handboek ontvang. 


Die algehele wenner sal beloon word met n Icom ID-1 send/ontvanger wat 
deur Multisource Telecommunications geborg is. Die ID-1 is n intydse digitale 
send /ontvanger wat beide D-Star digitalestem en Digitale data ondersteun. 


Hoe om in te skryf? Voltooi die inskrywingsvorm in soveel besonderhede as 
moontlik en pos die inskrywing aan saardt@intekom.co.za. Die sluitingsdatum 
vir die eerste fase is 31 Maart 2008. Die drie wenners sal teen die einde April 
verwittig word en die finale prototipes moet teen 31 Julie ingedien wees. Die drie 
prototipes moet ten volle operasioneel wees en vergesel wees van n gedetaileerde 
beskrywing en n kringdiagram. Indien gebruik gemaak word van n gedrukte 
stroombaan moet die nodige tekenwerk ingedien word. Die wenner sal die reg 
hê om die boustel te ontwikkel vir sy eie of sy klub se voordeel. 


Besoek www.amateurradio.Org.za vir volle besonderhede van die kompetisie, n 
inskrywingsvorm en lees oor die D-Star ID-1 en al sy kenmerke. 


NUWE SARL RAE-STUDIEGIDS NOU OP DIE WEB 


Die gewysigde SARL Studiegids vir die klas A Radioamateureksamen is nou op 
die web beskikbaar. Die webafdeling van die RAFE is ook opgradeer met beson- 
derhede van hoe om vir die eksamen te registreer sowel as die 2008 datums. 
Sedert die Mei 2007 eksamen word van kandidate verwag om n bedryfbeoordel- 
ingsertifikaat tydens registrasie in te dien of op die laatste die dag van die 
eksamen. 


Klubs word daaraan herinner dat hulle hul eie ZU-eksamen kan aanbied. Klubs 
wat aan die SARL geaffilieer is, word uitgenooi om te registreer. Volledige beson- 
derhede is beskikbaar op die lede-afdeling van die web. Gaan na www.sarl.org.za, 
klik op “members” regs bo op die tuisblad en tik jou pin in. Die Highway 
Amateurradioklub het die eerste klub geword om gebruik te maak van hierdie 
fasiliteit en sal die eksamen vir die ZU-lisensie volgende week hou. Ons wens 
hul studente alle sukses toe. 


NARS SLUIT VIR DIE VAKANSIES 


Die SARL se Nasionale Amateurradiosemtrum sal vir die vakansieseisoen sluit 
op 14 Desember en sal weer op Maandag 7 Januarie open. Geen lisensie- of ander 


aansoeke kan gedurende hierdie tydperk hanteer word nie. Vir noodgevalle stuur 
n €-pos aan secretary@sarl.org.za. 


KOMPETISIENUUS 
PEARS HE-OSO-GESELLIGHEID 


Vanmiddag is die PEARS HF-@SO-Geselligheid op die lug vanaf 14:00 tot 18:00 
SAT. Dit is `n foon alleen kompetisie op die bandgedeeltes 7,043 tot 7,100 en 
3,603 tot 3,800 MHZ. Roepseine, `n R$-verslag en die operateur se naam word 
uitgeruil. Daar is vier klasse van deelname, naamlik Novice vir stasies met, 'n 
ZU-roepsein; Beperk vir stasies met `n ZR-roepsein; Onbeperk vir stasies met 
`n ZS-roepsein en DX vir stasies buite Suid-Afrika. 


Die volledige reëls is met HF Happenings 279 uitgestuur en dit is ook beskikbaar 
vir aflaai op die webwerf van PEARS by www.zs2pe.co.za, klik op “contests'. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal oor die algemeen stil wees 
maar sal gedurende 17 tot 19 Desember aktiewe vlakke bereik. 


Die verwagte effektiewe sonvlektelling sal gedurende die komende week minder 
as 5 wees. Die DX-toestande is goed vir die Oos-Wes paaie maar vrotterig 
vir die hoofsaaklik Noordelike rigtings. 15 m en 20 m is die beste keuse vir 
DX met moontlike 15 en 20 m-openinge vanaf 14:00 SAT na Indië. Daar is 
`n moontlikheid van 15 m-openinge na Australië gedurende die oggend en 20 
m-openinge in die middag. Vanaf ongeveer 14:00 is daar moontlike kort, Hou 15 
en 20 m-openinge na Europa. Vanaf ongeveer 18:00 is daar moontlike 15 en 80 
m-openinge na die VSA. 


Vir die morsekode- en digitale entoesiaste sal dit lonend wees om 10 MHZz te 
monitor. 


Plaaslik gaan toestande gedurende die dag op 40 m goed wees. 30 m behoort 
goed oor die langer afstande te werk. Saans is 80 m die beste keuse vir lokale 
kontakte, dit is nou as die donderstorms en staties vir jou 'n kans gaan gee. 


Onthou dat hierdie net `n voorspelling is en dat HF jou steeds kan verras. Skakel 
jou stel aan, luister en roep ook C@ om seker te maak dat jy deel van die 
opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


Vandag 09 Desember - PEARS HF @SO Geselligheid: 14 Desember - NARS 
sluit vir vakansietydperk. 7 Januarie 2008 - NARS heropen; 31 Maart Sluit- 
ingsdatum vir stadium 1 van 2008 konstruksiekompetisie. 


SARLNuus nooi klubs en individue uit om nuusberigte wat vir radioamateurs en 
kortgolf luisteraars van belang is in te stuur. Indien moontlik, plaas nuusberigte 


in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHz in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Gustav, ZS6BWN saamgestel is. 


'n Voorspoedige week word aan almal toegewens, 73. 


/EX 


